
Parlamentul  României

Camera  Deputaţilor

Comisia pentru industrii si servicii










Bucureşti, 15.06.2011





                                              Nr.23/344/2010
P.L.x731/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Legii serviciilor de transport public local nr.92/2007, transmis cu adresa nr.P.L.x 731 din 24 noiembrie 2010.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 15.06.2011








                                                                           Nr.23/344/2010
P.L.x731/2010

R A P O R T

asupra proiectului de Lege pentru modificarea şi completarea

Legii serviciilor de transport public local nr.92/2007


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea şi completarea Legii serviciilor de transport public local nr.92/2007, transmis cu adresa nr.P.L.x 731 din 24 noiembrie 2010, înregistrat la comisie sub nr.23/344/2010 din 26 noiembrie 2010.


Proiectul de lege a fost adoptat de Senat, în şedinţa din 17 noiembrie 2010.


Proiectul de lege a fost avizat favorabil de Consiliul Legislativ, cu nr.845 din 30 iunie 2010, cu observaţii şi propuneri, preluate în textul adoptat de Senat.



Proiectul de lege a fost avizat favorabil de Comisia juridică de disciplină şi imunităţi cu avizul nr.31/1100 din 25 noiembrie 2010 şi a fost avizat negativ de Comisia pentru administraţie publică, amenajarea teritoriului şi echilibru ecologic, cu avizul nr.26/1749 din 8 decembrie 2010.
În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.


Proiectul de lege are ca obiect de reglementare modificarea şi completarea Legii serviciilor de transport public local nr.92/2007, urmârind stabilirea cadrului legal pentru eliberarea licenţelor de traseu operatorilor de transport, de către consiliul judeţean, pentru traseele cuprinse în programul judeţean de transport public local de persoane prin curse regulate şi speciale. 



Membrii Comisiei pentru industrii şi servicii au examinat proiectul de lege în şedinţa din 15 iunie 2011.



La lucrările comisiei au fost prezenţi 29 de deputaţi din totalul de 29 de membri ai comisiei.
 În urma dezbaterilor, membrii comisiei au hotărât, în unanimitate, adoptarea proiectului de Lege pentru modificarea şi completarea Legii serviciilor de transport public local nr.92/2007, cu amendamente admise, prevăzute în anexă.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

Anexă

A M E N D A M E N T E     A D M I S E
	Nr

crt.
	Text Lege nr.92/2007
	Text proiect de Lege

adoptat de Senat
	Amendamente propuse
	Motivaţia

	0
	
	1
	2
	3

	1
	
	Titlul legii
LEGE

pentru modificarea şi completarea Legii serviciilor de transport public local nr.92/2007


	Nemodificat
	

	2
	
	Art.I –  Legea serviciilor de transport public local nr.92/2007, publicată în Monitorul Oficial al României, partea I, nr.262 din 19 aprilie 2007, cu modificările şi completările ulterioare, se modifică şi se completează după cum urmează:
	Nemodificat
	


	0
	
	1
	2
	3

	3 
	               ____________
	          ______________


	1. După alineatul (1) al articolul 4, se introduce un nou alineat, alineatul (11), cu următorul cuprins:

„(11) Pentru efectuarea serviciului de transport public de persoane prin curse regulate, pe traseele dintre municipiul Bucureşti şi localităţile judeţului Ilfov, operatorii de transport, care deţin licenţele respective, pot utiliza şi autobuze urbane, în condiţiile în care Consiliul Judeţean Ilfov stabileşte astfel în licenţele de traseu.”
Dep.Mircea Marin-PDL

	Pe aceste trasee există un flux ridicat de călători, care nu poate fi satisfăcut decât cu autobuze urbane.

	4 
	Art.5(3)Transportul public local de persoane prin curse regulate speciale locale sau judeţene se realizează de către operatorii de transport rutier cu autobuze deţinute în proprietate sau în baza unui contract de leasing pe bază de licenţe de transport şi caiete de sarcini elaborate şi eliberate de primărie sau de consiliul judeţean, după caz, în condiţiile stabilite prin Norme.


	          ______________

            
	2. La articolul 5, alineatul (3) va avea următorul cuprins:
“(3)Transportul public local de persoane prin curse regulate speciale locale sau judeţene se realizează de către operatorii de transport rutier cu autobuze deţinute în proprietate sau în baza unui contract de leasing pe bază de licenţe de traseu şi caiete de sarcini elaborate şi eliberate de primărie sau de consiliul judeţean, după caz, în condiţiile stabilite prin Norme.”

	Licenţe de transport nu se eliberează de către primării sau consilii. Acestea se eliberează de ARR, conform alin.(4) lit.b).

Punere de acord cu alin.(5) lit.c).

	5 
	       ​​​​​​​​​________________
	          ______________


	3. După litera a) a alineatul (3) al articolului 14 se introduce o nouă literă, litera a1), cu următorul cuprins:

„a1) autobuze urbane;”

	Idem poz.3 din raport.

	6 
	Art.16 (3) Consiliile judeţene sunt obligate să înfiinţeze autorităţi judeţene de transport prin care să asigure, să organizeze, să reglementeze, să coordoneze şi să controleze prestarea serviciului de transport public de persoane prin servicii regulate desfaşurat între localităţile judeţului, inclusiv în cazul în care acestea au înfiinţat o asociaţie de dezvoltare comunitară, precum şi să înfiinţeze societăţi de transport public judeţean de persoane prin curse regulate necesare, dacă acestea nu există.
	          ______________


	4. La articolul 16, alineatul (3) va avea următorul cuprins:
“(3) Consiliile judetene sunt obligate să înfiinţeze:

a) autorităţi judeţene de transport prin care să asigure, să organizeze, să reglementeze, să coordoneze şi să controleze prestarea serviciului de transport public de persoane prin servicii regulate desfaşurat între localităţile judeţului, inclusiv în cazul în care acestea au înfiinţat o asociaţie de dezvoltare comunitară, precum şi să înfiinţeze societăţi de transport public judeţean de persoane prin curse regulate necesare, dacă acestea nu există;

b) comisii paritare, din care vor face parte câte un reprezentant al consiliului judeţean şi al agenţiei A.R.R. din judeţul respectiv, prin care să asigure propuneri de atribuire a serviciului de transport public de persoane prin servicii regulate şi de atribuire a licenţelor de traseu.”
Dep.Mircea Marin-PDL

	Eliberarea licenţelor de traseu trebuie să fie atributul autorităţii judeţene de transport.

Atributul de eliberare a licenţelor se realizeaztă prin intermediul comisiei paritare.

	7 
	         ​​​​​​​​​________________
	          ______________


	5. După alineatul (5) al articolului 16, se introduce un nou alineat, alineatul (6), cu următorul cuprins:

„(6) Consiliul Judeţean Ilfov coordonează serviciul de transport public local de persoane prin curse regulate, care se desfăşoară între municipiul Bucureşti şi localităţile judeţului Ilfov, serviciu care se încadrează în transportul public judeţean de persoane.”
Dep.Mircea Marin-PDL

	Idem poz.2 din raport.

	8 
	
	1. La articolul 17 alineatul (1), după litera o) se introduce o nouă literă, lit.p), cu următorul cuprins:

p) eliberarea licenţelor de traseu pentru programele judeţene şi locale de transport public locale, prin curse regulate şi speciale.


	6. După litera o) a alineatului (1) al articolului 17 se introduce o nouă literă, litera p), cu următorul cuprins:

„p) aprobă atribuirea licenţelor de traseu pentru efectuarea transportului public de persoane prin curse regulate sau a transportului public de persoane prin curse regulate speciale, după caz.”
Dep.Mircea Marin-PDL

	Reformulare necesară care include şi eliberarea caietelor de sarcini, conform art.5 alin.(3).

	9 
	       ​​​​​​​​​________________
	          ______________


	7. După alineatul (3) al articolului 17 se introduce un nou alineat, alineatul (4), cu următorul cuprins:

„(4) Programul de transport public de persoane prin curse regulate dintre judeţul Ilfov şi municipiul Bucureşti, prelungit în conformitate cu prevederile art.II alin.(1) din Ordonanţa Guvernului nr.27/2010 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, va fi preluat şi gestionat, de către Consiliul Judeţean Ilfov, ca program judeţean de transport, respectându-se termenul de valabilitate al acestuia.”
Dep.Mircea Marin-PDL

	

	10 
	Art.20 (2) d) participă la comisiile paritare pentru atribuirea licenţelor de traseu pentru transportul public local de persoane prin curse regulate pe trasee judeţene, în conformitate cu prevederile prezentei legi;


	          ______________


	8. La articolul 20 alineatul (2) litera d) va avea următorul cuprins:
“d) participă la comisiile paritare pentru propuneri de atribuire a serviciului de transport public de persoane prin curse regulate şi de atribuire a  licenţelor de traseu pentru transportul public de persoane prin curse regulate pe trasee judeţene, în conformitate cu prevederile prezentei legi;”
Dep.Mircea Marin-PDL

	Atribuirea licenţelor de traseu se realizează prin Hotărâre a consiliului judeţean.

	11 
	f)emite licenţe de traseu în transportul public judeţean de persoane prin curse regulate în baza hotarârilor comisiei paritare formate din reprezentanţii consiliului judetean şi reprezentanţii agenţiei A.R.R. din judeţul respectiv.


	2. Articolul 20 alineatul (2), litera f) se abrogă.
	Punctul 2 devine punctul 9, nemodificat.

	

	12 
	Art. 24(1)Serviciul de transport public local de persoane prin curse regulate, cu autovehicule sau nave, se realizează prin contract de delegare a gestiunii, pe baza autorizaţiei de transport sau a licenţei de transport, după caz, la care autoritatea de autorizare eliberează pentru fiecare mijloc de transport stabilit câte o copie conformă a acestora, precum şi licenţele de traseu în conformitate cu conditiile de concesionare, prin licitaţie, a serviciului preluate prin contractul de atribuire a gestiunii.


	          ______________


	10. La articolul 24, alineatul (1) va avea următorul cuprins:

“Art. 24(1)Serviciul de transport public local de persoane prin curse regulate, cu autovehicule sau nave, se realizează prin contract de delegare a gestiunii, pe baza autorizaţiei de transport sau a licenţei de transport, după caz, la care autoritatea de autorizare eliberează, pentru fiecare mijloc de transport stabilit, câte o copie conformă a acestora, precum şi contractele de atribuire în gestiune a serviciului, în conformitate cu condiţiile de concesionare, prin licitaţie a serviciului.”
Dep.Mircea Marin-PDL

	

	13 
	Art. 37(10) În cazul transportului public judeţean de persoane realizat prin curse regulate licenţa de traseu se atribuie pe baza hotarârii comisiei paritare formate din reprezentanţii consiliului judeţean si reprezentanţii agenţiei A.R.R. din judeţul respectiv şi se emite de catre agenţia A.R.R.


	3. La articolul 37, alineatul (10) va avea următorul cuprins :

(10)În cazul transportului public judetean de persoane realizat prin curse regulate, licenta de traseu se atribuie pe baza hotarârii comisiei paritare formate din reprezentantii consiliului judetean si reprezentantii agentiei A.R.R. din judetul respectiv si se emite de catre autorităţile administraţiei publice judeţene.


	11. La articolul 37, alineatul (10) va avea următorul cuprins :

“(10) În cazul transportului public judeţean de persoane realizat prin curse regulate licenţele de traseu se atribuie prin hotărâre a consiliului judeţean, pe baza propunerilor comisiei paritare formată din câte un reprezentant al consiliului judeţean şi al agenţiei A.R.R. din judeţul respectiv şi se emit/se eliberează de către agenţia ARR respectivă.”
Dep.Mircea Marin-PDL

	În conformitate cu prevederile art.17 alin.(1) lit.b), art.23 alin.(2) şi art.37 alin.(9). 

	14 
	
	          ______________


	12. După alineatul (10) al articolului 37 se introduce un nou alineat, alineatul (11), cu următorul cuprins:

“(11) În cazul transportului public judetean de persoane realizat prin curse regulate între judeţul Ilfov şi municipiul Bucureşti licenţele de traseu se atribuie prin hotărâre a Consiliului Judeţean Ilfov, pe baza propunerilor comisiei paritare si se emit de catre agenţia ARR din judeţul Ilfov.”
Dep.Mircea Marin-PDL

	

	15 
	
	Art.II În termen de 60 de zile de la intrarea în vigoare a prezentei legi, Ministerul Administraţiei şi Internelor va supune Guvernului spre aprobare modificările Ordinului nr.353/2007 pentru aprobarea Normelor de aplicare a Legii serviciilor de transport public local nr.92/2007, în conformitate cu dispoziţiile prezentei legi.


	Art.II În termen de 30 de zile de la intrarea în vigoare a prezentei legi, ministrul administraţiei şi internelor va modifica şi completa Ordinul ministerului internelor şi reformei administrative nr.353/2007 pentru aprobarea Normelor de aplicare a Legii serviciilor de transport public local nr.92/2007, conform cu modificările şi completările aduse prin prezenta lege.


	


Raportori:

Dep.Iulian Iancu

Dep.Mircea Marin

Dep.Doru Leşe

Dep.George Ionescu

Dep.Matei Brătianu

Dep.Viorel Balcan

PREŞEDINTE,                                                           SECRETAR,

                                                      Iulian Iancu                                                             Mircea Marin
Consilier parlamentar,

Ioan Bivolaru

Şef cabinet,Monica Tudor

